google/wiki40b huggingface dataset:
Tianyang

Tianyang (kinesisk: 田阳县; pinyin: Tiányáng Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Baise.
Befolkningen var på 329 155 innbyggere i 1999.

Samferdsel

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Symposium

Symposium (i flertall symposier) er et faglig møte eller en konferanse om et vitenskapelig eller kunstnerisk emneområde der det er taler og programinnslag fra flere deltagere. Ordet kan, som i engelsk, også betegne ei samling avhandlinger som belyser samme tema, men er skrevet av ulike fagfolk. 
Det latinske symposium kommer fra gresk symposion, Συμπόσιον. I oldtidas Hellas og Roma ble orda brukt om drikkegilder der det var samtaler og ivrige diskusjoner etter et måltid. En av Platons dialoger er kjent under tittelen Symposion, Symposium  eller Drikkegildet i Athen.
Ilkka Tuomisto

Karriere

Tuomisto deltok i VM i skiskyting og langrenn for funksjonshemmede 2005, der han kom på fjerdeplass på 5 km, ellevteplass på 20 km og 15.-plass på 10 km. I VM i 2009 vant han 20 km klassisk, i klassen LW2-9. I tillegg kom han på sjetteplass på 10 km og langrennssprinten.
Han deltok i Paralympiske vinterleker 2010, der han også var flaggbærer under åpningsseremonien. Han fikk én medalje i disse lekene; han fikk bronse på langrennssprinten, som var i klassisk stil. Japanske Yoshihiro Nitta vant sprinten. Han kom på niendeplass på 10 km og ellevteplass på 20 km. Året etter deltok han i VM i skiskyting og langrenn for funksjonshemmede 2011, der han fikk bronse på 20 km, samt at han kom på femteplass på 10 km og sprinten.
I VM i skiskyting og langrenn for funksjonshemmede 2013 kom han på fjerdeplass på 20 km, sjetteplass på langrennssprinten og syvendeplass på 10 km.
I Paralympiske vinterleker 2014 i Sotsji kom han på annenplass på 20 km langrenn, klassisk stil, bak Rusjan Minnegulov. Han kom på syvendeplass på 10 km, og på sprinten ble han slått ut i semifinalen, og endte på åttendeplass.
Nordenskiöldsloppet 2018

Nordenskiöldsloppet 2018 var et langløp i langrenn som ble arrangert 24. mars 2018. Nordenskiöldsloppet går tur/retur Purkijaur - Kvikkjokk, og er 220 km langt.
Gran Canaria

Turisme

Gran Canarias største næring er turismen. Det er hovedsakelig charterturister som besøker Gran Canaria. Øyas tradisjonelle attraksjoner er sol og strender. I de senere år har det blitt etablert stadig flere golfbaner og det er nå sju 18-hullsbaner på øya.
Reisemålene på Gran Canaria med mest liv og røre er Playa del Inglés og Puerto Rico. Begge ligger på sørkysten til øya. Her er det hundrevis av barer, nattklubber og restauranter.
Markedet i fiskerlandsbyen Arguineguin (i kommunen Mogán) er øyas største. Det er åpent på tirsdager. I denne landsbyen bor også mange nordmenn fast eller i vinterhalvåret og Sjømannskirken finnes også her. Det er ikke uvanlig med skilt og informasjon på norsk/skandinavisk her og enkelte norske varer i noen av butikkene.
Puerto Rico, Arguineguin, Playa del Inglés og Maspalomas har mange norske turister. Der finnes norske butikker, klubber og norske restauranter eller restauranter med norske retter som karbonader, lapskaus og ertestuing.

Klima

Gjennomsnittstemperaturen varierer fra 20 °C om vinteren til 26 ° C om sommeren. Gjennom århundrene har Gran Canaria lidd av alvorlig avskoging på grunn av av kontinuerlig hogst og andre intensive bruksområder, noe som gjør øya i øygruppen avskoget. I det tjuende århundre ble det gjennomført skogplanting på ryggen av øya, og noe av den tapte skogen ble gjenvunnet.
Curt Siodmak

Bakgrunn

Curt Siodmak kom fra en jødisk familie. Foreldrene var kjøpmannen Ignatz Siodmak og hans hustru Rosa Philippine, født Blum. Ignatz Siodmak stammet opprinnelig fra Schlesien, var utvandret til De forente stater og hadde seg så i 1899 kommet tilbake som amerikansk statsborger til Tyskland, og giftet seg der. Curt Siodmaks mor døde av kreft før sin 40-årsdag, lillebroren begikk selvmord da han var fylt tyve år.
Siodmak tok doktorgrad i matematikk før forfatterkarrieren.

Manusforfatter

Siodmak grunnla sammen med sin eldre bror Robert Siodmak og forleggeren Franz Wolfgang Koebner i 1924 magasinet Das Magazin hvor han hadde egne tekster på trykk, men publiserte også i andre magasiner; i aprilnummeret av Scherl's Magazin kom «Die Eier vom Tanganjika See» som i juli samme år kom i engelsk oversettelse som «The Eggs from Lake Tanganyika» i Amazing Stories.
Siodmak brukte inntektene fra sin første romanføljetong i magasinet Woche til å finansiere stumfilmen Menschen am Sonntag, en dokumentar-lignende krønike om livene til fire mennesker i Berlin før Hitler kom til makten. Siodmak skrev manus til filmen sammen med broren og Billy Wilder. Broren og Edgar G. Ulmer sto for regi. Eugen Schüfftan og Fred Zinnemann var fotografer på filmen. Begge brødrene Siodmak, Zinnemann, Wilder og Ulmer fikk senere karrierer i Hollywood - som manusforfatter for Curt Siodmaks vedkommende.
Curt Siodmak bestemte seg for å emigrere etter å ha hørt en antisemittisk tirade fra Joseph Goebbels i 1933. Han tjente til livets opphold som manusforfatter i Storbritannia og Frankrike. Han flyttet i 1937 til USA og ble naturalisert amerikaner i 1943.
Edda

Edda refererer til de norrøne verkene Den eldre Edda og Den yngre Edda, som begge ble skrevet ned på Island i løpet av 1200-tallet. De er vår hovedkilde til middelalderens norrøne mytologi og skaldetradisjonen. En del av de eldre diktene som er inkludert, kan ha en opprinnelse som går flere århundrer tilbake før de ble skrevet ned.
Eddadiktningen representerer sammen med skaldediktningen den norrøne poesien, to diktsjangrer som er særegne i poesiens historie. Skaldediktningen er den mest kompliserte, og eddadiktene er langt enklere.

Etymologi

Det er flere teorier om opprinnelsen til ordet «edda». En teori hevder at det er identisk med det ord som synes å ha betydningen «oldemor» (se Rig), og denne teorien synes å ha størst anerkjennelse hos norske filologer. Tittelen kan således referere til at det ofte var gamle kvinner som overleverte tradisjonen fra fortiden. En annen teori hevder at edda er avledet fra norrønt óðr, «poesi». En tredje teori hevder at det betyr «Oddis bok». Oddi er det stedet hvor studenter, blant annet Snorre Sturlason, ble utdannet. Ytterligere en teori hevder at ordet var et diminutiv av latinske «edo», i betydningen «jeg framstiller», som en etterligningen av norrøne «kredda», overtro, som er avledet fra latinske «credo», «jeg tror». Ordet kan også være en senere forvansking i urgermansk av sanskrit «Veda», «kunnskap».

Gjendiktninger

Mellom 2013 og 2016 ble gjendiktingen til Knut Ødegård utgitt; alle bindene er tospråklig - norsk og norrøn.
6. brigade

To norske brigader har brukt tallet 6, men ikke samtidig. 
Vestoppland infanteriregiment nr 6, senere Oppland regiment satte opp BRIG 6 i perioden 1983-2002. 
Se tallsystemet for Hærens avdelinger.

Feltbrigade 6 (1933-1954) KR 15 (1955-1982) 15. brigade (1983-2002) 6. brigade (2002-2007)

6. divisjon fikk i 1933 i oppdrag å etablere èn feltbrigade med samme nummer som divisjonen. 6. brigade er i litteratur om den andre verdenskrig ofte omtalt som 6. feltbrigade. I 1940 var 6. brigade med på Narvikavsnittet, bataljoner er gitt i tabell nedenfor. Den 30. april 1940 opprettet divisjonsjefen 7. brigade som besto av II batj/IR 15 og Alta Bn. Etter krigen ble 6. brigade reetablert og gjennomførte øvelse „Troms“ 8.-14. september 1952. Stortinget vedtok 6. juli 1953 at det skulle etableres elleve kombinerte regimenter innen 1. juli 1954. Hålogaland regiment (KR15 = Kombinert Regiment nr 15)) lå kommandomessig direkte under Distriktskommandosjef. KR-15 skulle også bli en oppsettende avdeling. I juni 1955 ble KR 15 kommandomessig lagt under sjef IR 15. I 1959 ble det bestemt at KR 15s stab skulle forsterkes med ny betegnelse som Nord-Hålogaland Landforsvar (NHLF). KR15 som ble opprettet 28 aug 53 ble derfor nedlagt 30. juni 1959. 7. april 1960 ble IR15 og IR16 slått sammen. Alle avdelinger i IR15 og KR15 ble overført til IR16. KR15 ble gjenopprettet fra og med mobiliseringsoppgjøret i 1972. Den 1 jan 1983 ble KR15 omdøpt til 15. Brigade eller forkortet BRIG 15. NHLF og IR 16 ble 1. januar 1984 slått sammen til NHLF/IR 16. BRIG 15s stab flyttet fra Narvik til Harstad i 1995. Bn2/IR16 har beholdt sitt opprinnelige navn fra før krigen til troppelista i 1997. Bn3/IR16 eksisterte ikke før etter krigen. IR 15 satte i 1940 opp to bataljoner. I Bn1 var personellet hovedsakelig fra Ofoten og Salten. I Bn2 var personellet fra Lofoten og Vesterålen. I Bn3/IR16
var også personellet i hovedsak far Lofoten og Vesterålen. Bn2/IR15 fikk nytt navn som Bn3/IR16 når IR15 ble slått sammen med IR16 og fikk IR16 som nytt regimentsnavn. Utdanningsbataljonen Bn 3/BRIG N som var forlagt i Åsegarden tilhørte BRIG 15 i krigsorganisasjonen.
Fulda bispedømme

Historie

Fulda kloster ble grunnlagt som benediktinerabbedi i 744 av Bonifatius, som også ble gravlagt i klosterkirken etter sin martyrdød i 754. Klosteret var viet frelseren (St. Salvator). På grunn av Bonifatius’ grav ble Fulda et viktig valfartssted. Klosteret ble også utstyrt med flere pavelige og kongelige privilegier. Det var sannsynligvis eksempt, dvs. løst fra biskopens kirkelige overhøyhet, allerede fra 751. Bare noen år senere (765) fikk klosteret av Pipin III også kongelig beskyttelse, dvs. fikk status som rikskloster. Gjennom en rekke gaver bygget abbedene riksklosteret ut til en anselig territorialstat på ca. 1500 km².
Fra 968 var klosterets abbed abbedprimas for alle tyske benediktinerklostre. Klosteret var på denne tiden et av Det tysk-romerske rikets viktigste vitenskapelige sentre. Biblioteket inneholdt bl.a. 2000 håndskrifter. Ved siden av klosteret oppstod byen Fulda.
1220 ble abbeden opphøyet til fyrstestanden, og klosteret ble omtalt som fyrsteabbedi. En ytterligere ærestittel ble utdelt i 1356, da abbeden fikk lov til å tittulere seg som «keiserinnens erkekansler».
1700 ble den romanske klosterbasilikaen revet. Den nye basilikaen over Bonifatius’ grav, bygd i barokkstil, ble ferdigstilt 1712.
Pave Benedikt XIV opphøyet abbediet til bispedømme i 1752. Fyrstbispedømmet ble sekularisert og klosteret opphevet gjennom Reichsdeputationshauptschluss i 1803. Territoriene tilfalt fyrstehuset Nassau. Bispedømmet fortsatte imidlertid å eksistere som kirkelig enhet, selv om grensene ble justert noe i 1821 og 1827, slik at bispedømmet ble sammenfallende med Kurhessen, og igjen i 1929.
Etter andre verdenskrig havnet deler av bispedømmet i DDR. Biskopens oppgaver ble her først ivaretatt av Erfurts domprost som biskopens generalvikar, før området ble en del av den apostoliske administrasjon Erfurt-Meiningen. Denne ble (med unntak av Geisa) i 1994 opphøyet til Erfurt bispedømme og dermed endelig løst fra Fulda.
Segunda División B

Segunda División B er det tredje nivået i spansk fotball. Segunda Divisón B består av 4 avdelinger med 20 lag i hver.
Topp fire fra hver av de fire ligaer går videre til en play-off om hvem som skal rykke opp og erstatte de fire nedrykkere fra Segunda División. Reservelag kan kun delta i denne play-off dersom førstelaget spiller i La Liga. De fire nederste lag i hver av de fire ligaer rykker ned i Tercera División.
Segunda División B ble etablert i 1977.
Adam Larsen Kwarasey

Klubbkarriere

Larsen Kwarasey debuterte for Strømsgodset mot Lyn den 6. mai 2007 fordi daværende førstemålvakt Espen Johnsen var skadet. Kampen endte 1–1. Larsen Kwarasey var reserve de første tre sesongene sine i Strømsgodset, men erobret fast plass i 2010-sesongen, en sesong han var med på å bli norgesmester for klubben. I 2012 fungerte han som kaptein for Godset da Alexander Aas slet med skader så å si hele sesongen, og da Aas på høsten annonserte at han måtte legge opp, ble Larsen Kwarasey kaptein permanent. I 2013 fikk han dermed æren av å løfte pokalen da klubben sikret seriemesterskapet. Kontrakten hans med Strømsgodset gikk ut etter 2014-sesongen, og han valgte å skrive under for Portland Timbers i Major League Soccer.
Kwarasey ble hentet inn av Rosenborg høsten 2016, etter at førstekeeper André Hansen hadde pådratt seg en skade. Han fikk bare ni kamper for klubben, men rakk på den tiden å vinne både Tippeligaen og Cupfinalen. Etter sesongen meldte han overgang til Brøndby, hvor han kun fikk to kamper før han 6. juni 2017 skrev under på en 3,5-årskontrakt for gamleklubben Vålerenga.

Internasjonal karriere

12. juni 2008 debuterte Larsen Kwarasey på Norges U21-landslag da han kom inn som innbytter i 4-1 seieren mot Island. I september 2010 fikk han ghanesisk pass for å kunne bli landslagsspiller for sin fars hjemland. 9. august 2011 var han første gang i stallen for Ghana i en kamp mot mot Nigeria.
Larsen Kwarasey debuterte for det ghanesiske landslaget 2. september 2011 i en kvalifiseringskamp til afrikamesterskapet mot Swaziland. Han ble tatt ut i Ghanas 23-mannstropp til afrikamesterskapet og voktet målet i alle Ghanas kamper. Han var også i Ghanas tropp til afrikamesterskapet i 2013. Han var dessuten med i VM-troppen til Ghana i Brasil-VM i 2014 og spilte lagets åpningskamp mot USA.
Han ble tatt ut i Ghanas tropp til Afrikamesterskapet 2017.
Kei Mikuriya

Karriere

Kei Mikuriya startet sin profesjonelle karriere i Yokohama Marinos i 1996. Han har også spilt for Vegalta Sendai.
Han ble tatt ut i Japans tropp til VM i fotball U-20 1997.
Sandvolleyball under Sentralamerikanske og karibiske leker 2006

Sandvolleyball under Sentralamerikanske og karibiske leker 2006. Sandvolleyball var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var tredje gangen som sandvolleyball var med i de sentralamerikanske og karibiske leker. Det var to turneringer, en for menn og en for kvinner,  Cuba vant begge.
Supplikk

En supplikk er et bønnskriv eller klageskriv til kongen. I Norge ble supplikker skrevet fra senmiddelalderen og frem til moderne tid, men de fleste er fra 1600-tallet og 1700-tallet. Kongen fremstod som faderlig og allmektig, og var den høyeste makt folket kunne appellere til.
En person som innleverer en supplikk, kalles en supplikant.
Det var hovedsakelig under eneveldet i Danmark-Norge at man skrev supplikker til kongen. Dette var fordi eneveldet, som ble innført i 1660, gav kongen absolutt makt, som beskrevet i Enevoldsarveregjeringsakten. Dersom sakene det ble sendt supplikker om ikke var særlig viktige for kongen, favoriserte han gjerne dem med best forbindelser, og tok også imot bestikkelser. Eneveldet varte for Norges del frem til 1814, mens i Danmark opphørte eneveldet i 1848. På slutten av 1700-tallet ble det sendt 1500 supplikker i året fra Norge til kongen i København. Alle supplikker til kongen ble inn­ledet med å prise kongens godhet og rettferdighet. Supplikker gjaldt ofte søknader, men de kunne også handle om klager på embetsmenn eller skatter. Dersom supplikkene var klagebrev, kunne de fungere som en sikkerhetsventil for folkets misnøye, og dermed forhindre opptøyer. Noen ganger reiste nordmenn også helt til København for selv å legge klagen frem for kongen. Myndighetene søkte etter hvert å begrense dette og forby klageferder, fordi kongen ikke skulle oppfordre til uro.
Tripura

Navn

Tilsynelatende har navnet Tripura kommet fra Sanskrit, og betyr "tre byer" (tilsvarende det greske ordet Tripoli). Det kobles til gudinnen Tripura Sundari, som dyrkes i Tripura Sundari-tempelet i Udaipur og er et av de 51 målene for pilegrimsferder innen Shaktismen, i tillegg til den legendariske tyrannen Tripur, som regjerte i regionen. Han var den 39. etterkommeren av Druhyu, som var etterkommer av Yayati, en konge i Lunar-dynastiet.
Det har likevel vært hentydninger til at den allment godtatte opprinnelsen til navnet Tripura er tvilsom, noe som betyr at den sanskrittiske formen muligens bare kommer av en folkelig etymologisk endring av et Kokborok-navn. Varianter av navnet inkluderer Twipra, Tuipura og Tippera. En Kokborok etymologi av ordene tui (vann) og pra (nær) har vært foreslått. Grensene for Tripura strakte seg helt til Bengalbukta den tiden kongene i Twipra-riket hersket fra Garo Hills i Meghalaya til Arakan i dagens Burma, slik at navnet kan ha reflektert nærhet til havet.

Geografi

Tripura er en innlandsdelstat i Nordøst-India, som sammen med de andre nabostatene i denne delen av India - Arunachal Pradesh, Assam, Manipur, Meghalaya, Mizoram og Nagaland - gjerne blir kalt for Syv Søstre Statene. Med et areal på 10 492 km² er Tripura den 3. minste av Indias 28 stater, etter Goa og Sikkim. Den strekker seg fra 22°56'N til 24°32'N, og 91°09'Ø til 92°20'Ø. Maksimum vidde måler ca 184 km fra nord til sør, og 113 km fra øst til vest. Tripura grenser til Bangladesh i vest, nord og sør, og Mizoram i øst. Den er tilgjenglig fra øst via nasjonale hovedveier som kommer fra Karimganj-distriktet i Assam og Mamit-distriktet i Mizoram.
Fotballklubben Kjapp

Fotball

Kjapp var blant klubbene som 1. februar 1920 dannet en samlet Telemark Fotballkrets. 17. februar 1923 ble kretsen delt opp, og Kjapp ble en av fem klubber i Øvre Telemark krets. I forkant av 1925-sesongen gikk klubben inn i Rjukan Idrettsforening.

Bandy

17. oktober 1920 var Kjapp en av ni klubber som stiftet Norges Ishockeyforbund som senere fikk navnet Norges Bandyforbund. Klubben hadde tidligere samme år deltatt i norgesmesterskapet. Bandysporten på Rjukan hadde imidlertid kort levetid.
Anisorrhina (Melinesthes)

Utseende

Små til middelsstore (10-20 millimeter), gulbrune eller rødbrune gullbasser. Oversiden er naken og nokså blank, kroppsformen avlang og litt avflatet. Hannene har to nokså korte, rette, fremoverrettede, i spissen avrundede horn. Pronotum er gjerne litt rødlig, med to mer eller mindre tydelige, trekantede, mørke flekker i midten. Dekkvingene har en mørkere stripe langs midten (sømmen) og en svart flekk på "skuldrene".

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse

Slekten er utbredt i det sørlige og sentrale Afrika, mot nord til Rwanda og Tanzania.
Kirkevalget i Norge 2015

Utfordringer

Etter kirkevalget i 2011 kom Martin Kolberg og Marianne Aasen fra Arbeiderpartiet, med kritikk av valgordningen. Valgordningen med STV førte til at uendrede stemmesedler var ugyldige. Med listevalg i valgkretser med bare én liste vil en uendret stemme være gyldig, men har ingen påvirkning og skiller seg ikke fra en blank stemme. Det knytter seg derfor spenning til hvordan «blanke» stemmer telles, og om det blir mulig å sammenligne de to valgordningene i ettertid.
Fra og med 2015 er det bare mulig å gi tre tilleggstemmer. I valgkretser der mer enn tre skal velges kan det være to lister, der én liste er et «balansert» forslag fra en nominasjonskomité, mens den andre er en «aktivistliste». Når man ikke kan stryke, og kun kan kumulere tre, men skal velge flere, så kan velgeren risikere å måtte gi stemmer til kandidater de ikke ønsker.
I juni 2015 valgte nominasjonskomitèens liste i Borg og Hamar å bytte navn til «Mangfoldig folkekirke». Kirkerådet frarådet dette fordi det  .. gir inntrykk av at nominasjonskomiteens liste har en felles kirkepolitisk agenda 
Et valg mellom èn liste med felles program, og èn tverrpolitisk liste der personvalg er avgjørende, kan oppleves som urettferdig for velgere med avvikende syn på enkeltsaker. Dersom kandidater på den tverrpolitiske listen har sammenfallende syn med den andre listen, har velgere ikke noe reelt valg, med mindre velgeren vet dette og bruker sine tre kumuleringer for via personvalg å endre rekkefølgen på listen.
Det at velgerene hadde 2 alternative lister å stemme på, kunne oppfattes som om dette var to motsetninger. Den totale oversikten over kandidater som mente hva om valgets fanesak så slik ut;
I Nord Hålogaland bispedømme var det 25 med liberalt syn mot 7 med tradisjonelt syn.
I Sør Hålogaland, 24 mot 5
I Nidaros, 25 mot 5
I Møre var det 26 mot 8
I Hamar var det 31 mot 4
I Oslo var det 26 mot 7
I Borg var det 23 mot 6
I Tunsberg var det 25 mot 5
I Agder og Telemark var det 18 mot 10
I Stavanger bispedømme var det 5 med liberalt syn og 7 med tradisjonelt syn. (Her stilte ikke ÅF)
I Bjørgvin var det 5 med liberalt syn og 8 med tradisjonelt syn. (Her stilte ikke ÅF)
(De kandidater som ikke var helt tydelige i sin svar gitt til nominasjonskomiteen er utelatt)
Tor Air

Tor Air er et svensk flyselskap med base på Göteborg City Airport. Selskapet flyr for andre selskaper på wet lease–vilkår med en flåte bestående av en Boeing 737-400 som har gått i trafikk for Norwegian, TAP Portugal og Cimber Sterling.
Selskapet ble grunnlagt i 2008, og må ikke forveksles med charterselskapet Tor Air, som var i drift i to år på 1960-tallet med Curtiss C-46 Commando og Douglas DC-3 basert på den nå nedlagte Torslanda flyplass.

Ellers

Tor Air har en enhet for opplæring av flypersonell. Tor Air Training. De utdanner piloter på Boeing 737, og kabinpersonell.
Micropsyrassa

Utseende

Ganske små, avlange, blankt gulbrune eller rødbrune trebukker. Dekkvingene kan være delvis svarte. Antennene er tynne og lengre enn kroppen, pronotum tønneformet, betydelig smalere enn dekkvingene, som er litt rundede. Beina er middels lange, med noe klubbeformede lår.

Levevis

Larvene lever i død ved, mest av løvtrær.

Utbredelse

Artene er kjent fra Mexico i nord til Bolivia og det sørlige Brasil i sør.
Woods Motor Vehicle

Woods Motor Vehicle  var en amerikansk produsent av elektriske biler i Chicago, Illinois, mellom 1899 og 1916. I 1915 produserte de både elektrisk og forbrenningsmotor, og dette fortsatte frem til 1918.
Selskapet ble startet av Clinton Edgar Woods som «skrev den første boken om elektriske biler.»
Woods Stanhope 1904 hadde plass til to passasjerer og ble solgt for1 800 dollar.To elektriske motorer var plassert bak på bilen og produserte 2,5 Hk hver. Bilen veide 1 202 Kg med et 40-cellers batteri.
Woods Victoria fra 1904 hadde plass til to og ble solgt for 1 900 dollar med de samme elektriske motorer som Stanhope, men med en 4-trinns girkasse.Bilen veide 1 200 Kg. Den hadde et 40 cellers batteri og oppnådde en toppfart på 29 Km/t ble også bygget.

Tidlig hybrid

For 2 700 dollar kunne en i 1911 kjøpe Dual Power Modell 44 Coupe og i 1918 en bil med en 4-sylindret forbrenningsmotor og en elektrisk motor lansert. Den elektriske motor lå under bilen over denne lå den konvensjonelle motoren. Bilen kunne oppnå en toppfart på 56 Km/t. Den er i dag sett på som en historisk hybrid elektrisk bil.